PMIndiaData/PMIndiaSum huggingface dataset:
પ્રધાનમંત્રી જાપાનનાં ટોક્યોમાં ભારતીય સમુદાયને મળ્યા

પ્રધાનમંત્રી શ્રી નરેન્દ્ર મોદી આજે ટોક્યોમાં ભારતીય સમુદાયને મળ્યાં હતાં. ભારતીય સમુદાયને પોતાનાં સંબોધનમાં પ્રધાનમંત્રીએ ભારત-જાપાન ભાગીદારીનાં કેટલાંક પાસાઓ વિશે વાત કરી હતી. શ્રી મોદીએ જાપાનનાં પ્રધાનમંત્રી શિંજો આબે અને જાપાનનાં લોકોનો ઉષ્માસભર આતિથ્ય-સત્કાર અને સ્વાગત બદલ આભાર માન્યો હતો. તેમણે જાપાનમાં વસતાં ભારતીય સમુદાયને પણ દિવાળીની શુભેચ્છા પાઠવી હતી. ભારતીય સમુદાયને જાપાનમાં ભારતનાં રાજદૂત ગણાવતાં પ્રધાનમંત્રીએ તેમને ભારતમાં રોકાણ કરવા અને માતૃભૂમિ સાથે સાંસ્કૃતિક જોડાણ જાળવવા વિનંતી કરી હતી. છેલ્લાં ચાર વર્ષમાં ભારત સરકારની સિદ્ધિઓ વિશે જણાવતાં પ્રધાનમંત્રીએ કહ્યું હતું કે, ભારત ‘ઇન્ડિયન સોલ્યુશન્સ – ગ્લોબલ એપ્લિકેશન્સ’નાં જુસ્સા સાથે સતત કામ કરે છે. તેમણે જણાવ્યું હતું કે, ભારતનું નાણાકીય સર્વસમાવેશકતાનું મોડલ, ખાસ કરીને જેએએમ (જન ધન યોજના, મોબાઇલ, આધાર) અને ડિજિટલ વ્યવહારોનાં મોડલની દુનિયાભરમાં પ્રશંસા થઈ છે. પ્રધાનમંત્રીએ ભારતમાં અંતરિક્ષ કાર્યક્રમ અને મજબૂત ડિજિટલ માળખાની સફળતા વિશે પણ જણાવ્યુ હતુ. તેમણે ઉમેર્યુ હતુ કે, ‘મેક ઇન ઇન્ડિયા’ કાર્યક્રમે ભારતને ઇલેક્ટ્રોનિક્સ એન્ડ ઓટોમોબાઇલ મેનુફેક્ચરિંગ માટે આંતરરાષ્ટ્રીય કેન્દ્ર બનાવી દીધું છે. પ્રધાનમંત્રીએ ‘નવા ભારત’નાં નિર્માણ માટે સ્માર્ટ માળખાગત સુવિધા ઊભી કરવામાં જાપાનનાં પ્રદાન પર ભાર મૂક્યો હતો. તેમણે ભારતીય સમુદાયને ભારત અને જાપાન વચ્ચે સતત સંબંધો સુધારવા માટે મહેનત કરવા વિનંતી કરી હતી. પ્રધાનમંત્રી જાપાનનાં બે દિવસનાં પ્રવાસે છે.
મંત્રીમંડળે નાબાર્ડ કાયદા, 1981માં સુધારા માટેની દરખાસ્તને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નીચેની દરખાસ્તોને મંજૂરી આપી છે: (ક) રાષ્ટ્રીય કૃષિ અને ગ્રામીણ વિકાસ ધારા, 1981માં પ્રસ્તાવિત ડ્રાફ્ટ બિલમાં સુધારા મુજબ, જેમાં મુસદ્દાના લેખન અને પરિણામરૂપી પ્રકૃત્તિ સામેલ છે, જેને કાયદાકીય વિભાગે આવશ્યક ગણ્યો હોય તેવું બની શકે છે. આ સુધારામાં એવી જોગવાઈઓ સામેલ છે, જે કેન્દ્ર સરકારને નાબાર્ડની અધિકૃત મૂડી રૂ. 5,000 કરોડથી વધારીને રૂ. 30,000 કરોડ કરવા સક્ષમ બનાવે છે તથા રૂ. 30,000 કરોડથી વધારેની જોગવાઈ આરબીઆઈ સાથે ચર્ચાવિચારણા કરીને વધારી શકાશે, જેની સમયેસમયે જરૂર પડશે. (ખ) નાબાર્ડમાં આરબીઆઈની 0.4 ટકા ઇક્વિટીનું હસ્તાંતરણ, જેમાં ભારત સરકારને રૂ. 20 કરોડનો ખર્ચ થશે. નાબાર્ડ કાયદામાં પ્રસ્તાવિત સુધારામાં અન્ય કેટલાંક સુધારા સામેલ હશે, જેમાં લોંગ ટાઇટલમાં ફેરફારો અને નાબાર્ડની કામગીરીમાં મધ્યમ ઉદ્યોગસાહસો અને હેન્ડલૂમ્સ લાવવાની જોગવાઈઓ સામેલ છે. અધિકૃત મૂડીમાં પ્રસ્તાવિત વધારો નાબાર્ડને તેની પ્રતિબદ્ધતાઓ અદા કરવા સક્ષમ બનાવશે, ખાસ કરીને લોંગ ટર્મ ઇરિગેશન ફંડના સંબંધમાં અને તાજેતરમાં મંત્રીમંડળે સહકારી બેંકોને ધિરાણના સંબંધમાં નિર્ણય લીધો હતો. ઉપરાંત તે નાબાર્ડને તેના વ્યવસાયમાં વધારો કરવા અને તેની કામગીરી વધારવા સક્ષમ બનાવશે, જે સંકલિત ગ્રામીણ વિકાસને પ્રોત્સાહનની સુવિધા આપશે અને ગ્રામીણ વિસ્તારોની સમૃદ્ધિ સુરક્ષિત કરશે, જેમાં વધુ રોજગારીનું સર્જન સામેલ છે. કેન્દ્ર સરકારને આરબીઆઈ દ્વારા આયોજિત સંપૂર્ણ શેરધારકોનું હસ્તાંતરણ નાબાર્ડમાં બેંકિંગ નિયમનકારક અને શેરધારક તરીકે આરબીઆઈની ભૂમિકામાં ઘર્ષણને દૂર કરશે.
પ્રધાનમંત્રીએ આચાર્ય વિનોબા ભાવેને તેમની જયંતી પર યાદ કર્યા

પ્રધાનમંત્રી શ્રી નરેન્દ્ર મોદીએ આચાર્ય વિનોબા ભાવેને તેમની જયંતી પર શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; "આચાર્ય વિનોબા ભાવેને તેમની જયંતી પર યાદ કરું છું. તેમનું જીવન ગાંધીવાદી સિદ્ધાંતોની અભિવ્યક્તિ હતું. તેઓ સામાજિક સશક્તિકરણ માટે પ્રખર હતા અને 'જય જગત'નો નારા આપ્યો હતો. અમે તેમના આદર્શોથી પ્રેરિત છીએ અને અમારા રાષ્ટ્ર માટે તેમના સપનાઓને સાકાર કરવા માટે પ્રતિબદ્ધ છીએ." આચાર્ય વિનોબા ભાવેને તેમની જયંતિ પર યાદ કરીને. તેમનું જીવન ગાંધીવાદી સિદ્ધાંતોની અભિવ્યક્તિ હતી. તેઓ સામાજિક સશક્તિકરણ માટે જુસ્સાદાર હતા અને તેમણે 'જય જગત'નો નારો આપ્યો હતો. અમે તેમના આદર્શોથી પ્રેરિત છીએ અને આપણા રાષ્ટ્ર માટે તેમના સપનાને સાકાર કરવા માટે પ્રતિબદ્ધ છીએ.
પ્રધાનમંત્રીએ મણિપુરના મુખ્યમંત્રી તરીકે શપથ લેનાર એન બિરેન સિંહને અભિનંદન આપ્યાં

પ્રધાનમંત્રી શ્રી નરેન્દ્ર મોદીએ મણિપુરના મુખ્યમંત્રી તરીકે શપથ લેનાર શ્રી એન બિરેન સિંહને અભિનંદન આપ્યાં હતાં. પ્રધાનમંત્રીએ કહ્યું હતું કે, “શ્રી એન બિરેન સિંહ અને તેમની ટીમને શપથ લેવા બદલ અભિનંદન. મને ખાતરી છે કે આ ટીમ મણિપુરના વિકાસ માટે સતત કામ કરશે.”
પ્રધાનમંત્રીએ મન કી બાત પર આધારિત મેગેઝિન શેર કર્યું

પ્રધાનમંત્રી શ્રી નરેન્દ્ર મોદીએ મન કી બાતના છેલ્લા એપિસોડ પર આધારિત મેગેઝિન શેર કર્યું છે. પ્રધાનમંત્રીએ લોકોને 24મી એપ્રિલે આગામી એપિસોડ માટે ટ્યુન ઇન કરવા પણ કહ્યું હતું. પ્રધાનમંત્રીએ ટ્વીટ કર્યું: "અહીં ગયા મહિનાના #
ભારત અને એસ્ટોનિયા વચ્ચે સજા પામેલી વ્યક્તિઓની તબદીલી અંગેના કરારને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી ભારત સરકારની કેબિનેટની બેઠકમાં ભારત અને એસ્ટોનિયા વચ્ચે સજા પામેલી વ્યક્તિઓની તબદીલી અંગેના કરારના હસ્તાક્ષરને તથા કરારને મંજૂરી આપવામાં આવી છે. આ કરાર ઉપર હસ્તાક્ષર કરવાથી એસ્ટોનિયામાં સજા ભોગવી રહેલા ભારતીય કેદીઓની ભારતમાં તબદીલી થઈ શકશે અને ભારતમાં સજા ભોગવી રહેલા એસ્ટોનિયાના કેદીઓની સજાના બાકીના સમય માટે તેમના દેશમાં પરિવારોની નજીક તબદીલી થઈ શકશે અને તેમનું સામાજિક પુન:વસન કરવાનું શક્ય બનશે. પશ્ચાદભૂમિકા: વર્ષ 2004 પહેલા એવો કોઈ સ્થાનિક કાયદો ન હતો કે જેને આધારે વિદેશમાં સજા ભોગવી રહેલા લોકોને તેમના મૂળ દેશમાં સજા ભોગવવા માટે લઈ જઈ શકાય એવું અથવા તો વિદેશની અદાલતો દ્વારા સજા પામેલા ભારતીય મૂળના કેદીઓને ભારતમાં સજા ભોગવવા માટે લાવી શકાય તેવી કોઈ જોગવાઈ ન હતી. આવા કેદીઓની પોતાના મૂળ દેશમાં તબદીલી થવાથી તેમના સામાજિક પુન:વસન કરવામાં સુગમતા રહેશે. આથી ઉપર દર્શાવેલા હેતુથી રિપેટ્રીએશન ઓફ પ્રિઝનર્સ એકટ 2003 ઘડી કાઢવામાં આવ્યો હતો. આ કાયદાનો હેતુ સર થાય તે માટે ભારત સાથે પરસ્પર હિત ધરાવતા દેશ સાથે દ્વિપક્ષી સંધિ/કરાર ઉપર હસ્તાક્ષર થવા જરૂરી બને છે અને ત્યાર બાદ તેને અધિકૃત ગેઝેટમાં નોટીફાય કરવામાં આવે છે. ભારત સરકારે અત્યાર સુધીમાં સજા પામેલી વ્યક્તિઓની તબદીલી માટે યુનાઈટેડ કીંગડમ, મોરિશિયસ, બલ્ગેરીયા, ફ્રાન્સ, ઈજિપ્ત, શ્રીલંકા, કંબોડીયા, દ. કોરીયા, સાઉદી અરેબીયા, ઈરાન, બંગલાદેશ, બ્રાઝીલ, ઈઝરાયેલ, બોસનીયા, અને હર્ઝેગોવીના, યુએઈ, ઈટાલી, તુર્કી, માલદિવ્ઝ, -થાઈલેન્ડ, રશિયન ફેડરેસન, કુવૈત, વિયેટનામ, ઓસ્ટ્રેલિયા, હોંગ કોંગ, કતાર, મોંગોલીયા, કઝાકિસ્તાન, અને બહેરીનની સરકારો સાથે આ પ્રકારના કરાર કર્યા છે. અત્યાર સુધીમાં 65 કેદીઓની તબદીલી કરવામાં આવી છે, જેમાંથી 55 ભારતીય હતા.
પ્રધાનમંત્રીએ ડૉ. પ્રમોદ સાવંત અને તેમના મંત્રીમંડળને શપથ લેવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ગોવાના મુખ્યમંત્રી અને મંત્રીઓ તરીકે શપથ ગ્રહણ કરવા બદલ ડૉ. પ્રમોદ સાવંત અને તેમના મંત્રીમંડળને અભિનંદન પાઠવ્યા છે. પ્રધાનમંત્રીએ વિશ્વાસ વ્યક્ત કર્યો હતો કે સમગ્ર ટીમ ગોવાના લોકોને સુશાસન પહોંચાડશે. પ્રધાનમંત્રીએ ટ્વિટ કર્યું; "@
પ્રધાનમંત્રી શ્રીએ ડોની પોલો એરપોર્ટના ઉમેરા સાથે અરુણાચલ પ્રદેશમાં પર્યટનને પ્રોત્સાહનની કલ્પના કરી

પ્રધાનમંત્રી શ્રી નરેન્દ્ર મોદીએ ઇટાનગરમાં ડોની પોલો એરપોર્ટના ઉમેરા સાથે અરુણાચલ પ્રદેશમાં પ્રવાસન ક્ષેત્રને પ્રોત્સાહનની કલ્પના કરી છે. પ્રધાનમંત્રી શ્રીએ અરુણાચલ પ્રદેશના મુખ્યમંત્રી શ્રી પેમા ખાંડુ દ્વારા શેર કરાયેલ વિડિઓમાં દર્શાવવામાં આવેલા મનોહર દૃશ્યોની પણ પ્રશંસા કરી હતી. અરુણાચલ પ્રદેશના મુખ્યમંત્રી શ્રી પેમા ખાંડુના ટ્વીટને ટાંકીને, પ્રધાનમંત્રી શ્રીએ કહ્યું; “સરસ લાગે છે! અને, નવા એરપોર્ટ અને ફ્લાઈટ્સ ઉમેરવા સાથે, વધુ લોકો અરુણાચલ પ્રદેશની સરળતાથી મુલાકાત લઈ શકશે અને ત્યાંના હૂંફાળું આતિથ્યનો અનુભવ કરી શકશે.”
વર્લ્ડ પ્રેસ ફ્રીડમ ડે પર પ્રધાનમંત્રીનો સંદેશ

પ્રધાનમંત્રી શ્રી નરેન્દ્ર મોદીનો વર્લ્ડ પ્રેસ ફ્રીડમ ડેના રોજ સંદેશ નીચે મુજબ છેઃ “વર્લ્ડ પ્રેસ ફ્રીડમ સ્વતંત્ર અને જીવંત પ્રેસ તરફ આપણો સતત સાથસહકાર વ્યક્ત કરવાનો દિવસ છે. સ્વતંત્ર પ્રેસ સ્વસ્થ લોકશાહી માટે આવશ્યક છે. અત્યારે સોશિયલ મીડિયા જોડાણ માટેના સક્રિય માધ્યમ માટે ઝડપથી વિકસી રહ્યું છે અને પ્રેસની સ્વતંત્રતામાં વધારો કર્યો છે.”
પેસિફિક પેન્શન એન્ડ ઇન્વેસ્ટમેન્ટ ઇન્સ્ટિટ્યૂટના પ્રતિનિધિમંડળે પ્રધાનમંત્રીની મુલાકાત લીધી

પેસિફિક પેન્શન એન્ડ ઇન્વેસ્ટમેન્ટ (પીપીઆઇ) ઇન્સ્ટિટ્યૂટનાં પ્રેસિડન્ટ શ્રી લિઓનેલ સી જોહન્સનાં નેતૃત્વમાં એક પ્રતિનિધિમંડળ આજે પ્રધાનમંત્રી નરેન્દ્ર મોદીને મળ્યું હતું. આ પ્રતિનિધિમંડળનાં સભ્યોએ ભારતમાં ઝડપથી થઈ રહેલા આર્થિક સુધારાની પ્રશંસા કરી હતી અને દેશમાં રહેલી વૃદ્ધિની સંભવિતતા પર ભાર મૂક્યો હતો. આ બેઠકમાં એફડીઆઇ, જીએસટી જેવા અર્થતંત્રનાં વિવિધ પાસાંની ચર્ચા થઈ હતી. પ્રધાનમંત્રીએ ભારતમાં રોકાણ કરવા માટે વિવિધ શક્યતાઓ સૂચવી હતી. તેમણે દેશમાં વેપારવાણિજ્ય સરળ કરવા માટે તાજેતરમાં કરવામાં આવેલા નીતિનિયમોમાં સુધારા અને લેવામાં આવેલા પગલાં વિશે વાત કરી હતી. તેમણે જણાવ્યું હતું કે, ભારતનાં લોકોની વધતી આકાંક્ષા અને મજબૂત આર્થિક ફંડામેન્ટલ દેશમાં રોકાણ માટેની મહત્ત્વપૂર્ણ તક પ્રસ્તુત કરે છે. તેમણે અક્ષય ઊર્જા અને સજીવ ખેતીનાં ક્ષેત્રોમાં રોકાણની સંભવિતતા પર ભાર મૂક્યો હતો. તેમણે એ હકીકતની પ્રશંસા કરી હતી કે પીપીઆઇ ઇન્સ્ટિટ્યૂટ વિવિધ ફંડમાં ટ્રસ્ટી તરીકે રોકાણ કરે છે. તેમણે ઉમેર્યું હતું કે, ટ્રસ્ટીશિપની આ વિભાવના ભારતનાં લોકો સારી રીતે સમજે છે અને તેને મહાત્મા ગાંધીએ પણ વ્યક્ત કરી હતી.
પ્રધાનમંત્રીએ રિપબ્લિક ઓફ કોરિયાની જનતાને મુક્તિ દિવસની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રિપબ્લિક ઓફ કોરિયાની જનતાને મુક્તિ દિવસે શુભેચ્છાઓ પાઠવી હતી. પ્રધાનમંત્રીએ તેમના સંદેશમાં કહ્યું કે “હું રિપબ્લિક ઓફ કોરિયાની જનતાને તેમના મુક્તિ દિવસના પ્રસંગે મારી શુભકામનાઓ પાઠવું છું. ભારત અને કોરિયા વચ્ચેના ઘનિષ્ઠ સંબંધો માટેની જરૂરિયાત ક્યારેય આટલી મજબૂત નહોતી. અમે કોરિયાને ભારતના આર્થિક મોર્ડનાઈઝેશન માટે એક અગત્યનું ભાગીદાર માનીએ છીએ અને કોરિયા સાથે વ્યાપારિક સંબંધો વધારવા તરફ ધ્યાન આપીએ છીએ. એશિયામાં લોકશાહીનો સ્તંભ, દક્ષિણ કોરિયાની ઝડપી પ્રગતિ, ‘એશિયન સદી’ માટેના વિઝનને મજબૂત બનાવે છે. મારી તાજેતરની રિપબ્લિક ઓફ કોરિયાની મુલાકાત ખૂબ ફળદાયી નિવડી તેમજ કોરિયા સાથે ઘણાં ક્ષેત્રોમાં સહયોગ વધ્યો..” આપનો, નરેન્દ્ર મોદી.
મંત્રીમંડળે ભારત અને પોર્ટુગલ વચ્ચે પુનઃ પ્રાપ્ય ઊર્જા પર સમજૂતીકરાર (એમઓયુ)ને મંજૂરી આપી

પ્રધાનમંત્રી શ્રી નરેદ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ભારત અને પોર્ટુગલ વચ્ચે પુનઃ પ્રાપ્ય ઊર્જા પર થયેલા સમજૂતીકરાર (એમઓયુ) માટે કાર્યોત્તર મંજૂરી આપવામાં આવી હતી. આ એમઓયુ પર 6 જાન્યુઆરી, 2017ના રોજ નવી દિલ્હીમાં હસ્તાક્ષર થયા હતા. આ એમઓયુ બંને દેશો વચ્ચે દ્વિપક્ષીય સહકારને મજબૂત કરવામાં મદદરૂપ થશે. બંને પક્ષનો ઉદ્દેશ પારસ્પરિક લાભદાયક સમાનતા અને આદાનપ્રદાનના આધારે નવી અને પુનઃ પ્રાપ્ય ઊર્જાના મુદ્દે ટેકનિકલ દ્વિપક્ષીય સહકારને પ્રોત્સાહન આપવા સહકારી સંસ્થાકીય સંબંધ સ્થાપિત કરવાનો છે. આ એમઓયુમાં સંયુક્ત કાર્યકારી જૂથની રચનાનો વિચાર કરવામાં આવ્યો છે, જેમાં જ્યારે જરૂર જણાય ત્યારે વૈજ્ઞાનિક સંસ્થાઓ, સંશોધન કેન્દ્રો, યુનિવર્સિટીઓ કે અન્ય કોઈ સંસ્થામાંથી સભ્યોને સામેલ કરી શકાય છે.
પ્રધાનમંત્રીએ ઓણમના અવસર પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઓણમના અવસર પર લોકોને શુભેચ્છા પાઠવી છે. પોતાના શુભેચ્છા સંદેશમાં પ્રધાનમંત્રીએ કહ્યું કે, “ઓણમના શુભ અવસર પર આપ સૌને મારી શુભકામનાઓ. હું દુનિયાભરમાં ફેલાયેલા મલયાલી સમુદાયના લોકોને મારી શુભકામનાઓ વ્યક્ત કરું છું. પરસ્પર મૈત્રીની ભાવનાથી ઉજવાતો ઓણમ વાસ્તવમાં આનંદિત કરનારો ઉત્સવ છે. હું કામના કરું છું કે ઓણમ સમાજમાં હર્ષ અને સમૃદ્ધિમાં વધારો કરશે.”
પ્રધાનમંત્રીએ વિશ્વ રેડીયો દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વિશ્વ રેડિયો દિવસ પર રેડિયોની દુનિયા સાથે જોડાયેલા તમામને પોતાની શુભકામનાઓ પાઠવી છે. જેમાં રેડિયો ક્ષેત્રમાં કામ કરતા લોકો અને શ્રોતાઓ બંનેનો સમાવેશ થાય છે. પ્રધાનમંત્રીએ કહ્યું કે, “વિશ્વ રેડિયો દિવસ પર હું, રેડિયોની દુનિયા સાથે જોડાયેલા સૌ લોકોને મારી શુભકામનાઓ પાઠવું છું, જેમાં રેડિયો ક્ષેત્રે કામ કરનારા તથા શ્રોતાઓ બંનેનોસમાવેશ થાય છે. આ માધ્યમ હંમેશા શીખવાની, શોધવાની, મનોરંજનની અને સાથે આગળ વધવાની પ્રવૃત્તિનું કેન્દ્રબિંદુ બની રહે તેવી શુભેચ્છા. રેડિયો આપણને નજીક લાવે છે અને તેનો હું મન કી બાતના માધ્યમથી સતત અનુભવ કરી રહ્યો છું. https://www.narendramodi.in/mann-ki-baat આ લિંક પર ક્લીક કરવાથી આપ મન કી બાતના દરેક એપિસોડ સાંભળી શકો છો.”
નવા ભારત માટેનું બજેટ દેશમાં આશા અને ઉત્સાહ વધારશેઃ પ્રધાનમંત્રી

પ્રધાનમંત્રી નરેન્દ્ર મોદીએ બજેટની પ્રશંસા કરીને ન્યૂ ઇન્ડિયા માટેનું બજેટ ગણાવ્યું હતું જે દેશમાં આશા અને ઉત્સાહનો સંચાર કરશે. વર્ષ 2019-20 માટે વચગાળાનું બજેટ પ્રસ્તુત થયા પછી શ્રેણીબદ્ધ ટ્વીટ અને નિવેદનમાં પ્રધાનમંત્રીએ જણાવ્યું હતું કે, 12 કરોડથી વધારે ખેડૂતો અને એમનાં પરિવારો, 3 કરોડથી વધારે મધ્યમ વર્ગનાં કરદાતા વ્યાવસાયિકો અને તેમનાં પરિવારો તથા 30થી 40 કરોડ શ્રમિકોને લાભ થશે, જે માટે નવા ભારત માટેનું બજેટ જવાબદાર છે. પ્રધાનમંત્રીએ જણાવ્યું હતું કે, એનડીએ સરકારની વિકાસલક્ષી પહેલોએ કેટલાંય લોકોના જીવનને સ્પર્શ કર્યો છે, જે ખેડૂતોનાં કલ્યાણથી મધ્યમ વર્ગ, કરમુક્તિની મર્યાદામાં વધારાથી લઈને માળખાગત સુવિધા માટેની, ઉત્પાદન ક્ષેત્રથી એમએસએમઇ ક્ષેત્રને પ્રોત્સાહન માટેની, હાઉસિંગથી હેલ્થકેર ક્ષેત્રને વધારે સુલભ બનાવવા માટેની દરખાસ્તોમાં જણાઈ આવે છે. ધરાવે છે. તેમણે ખુશી વ્યક્ત કરી હતી કે, વધુ લોકો ગરીબીનાં દુષ્ચક્રમાંથી બહાર આવ્યાં છે એ સારી વાત છે. આપણો નવમધ્યમ વર્ગ વધી રહ્યો છે અને તેમનાં સ્વપ્નો અને આકાંક્ષાઓમાં પણ વધારો થયો છે. પ્રધાનમંત્રીએ કરવેરામાં રાહત માટે મધ્યમ વર્ગને અભિનંદન આપ્યાં હતાં અને કહ્યું હતું કે, હું દેશનાં વિકાસ માટે મહત્ત્વપૂર્ણ પ્રદાન કરવા બદલ મધ્યમ વર્ગને સલામ કરું છું. બજેટમાં ખેડૂતોનાં હિત માટેની પહેલો વિશે તેમણે જણાવ્યું હતું કે, છેલ્લાં સાડાં ચાર વર્ષ દરમિયાન ઘણી પહેલો ખેડૂતો માટે હાથ ધરવામાં આવી છે, પણ કમનસીબે આ યોજનાઓનાં કવચ હેઠળ ઘણાં ખેડૂતો ક્યારેય આવ્યાં નથી. તેમણે જણાવ્યું હતું કે, પ્રધાનમંત્રી કિસાન નિધિ ખેડૂતોનાં કલ્યાણ માટે ઐતિહાસિક પગલું છે, જે 5 એકરથી ઓછી જમીન ધરાવતાં ખેડૂતોને મદદરૂપ થશે. પ્રધાનમંત્રીએ ઉમેર્યું હતું કે, પશુપાલન ક્ષેત્ર, મત્સ્યપાલન ક્ષેત્રનું નવા ભારત માટેનાં બજેટમાં ધ્યાન રાખવામાં આવ્યું છે. અસંગઠિત ક્ષેત્રનાં કામદારોનાં હિતોનું રક્ષણ કરવાનાં મહત્ત્વ પર ભાર મૂકીને તેમણે કહ્યું હતું કે, પ્રધાનમંત્રી શ્રમ યોગી માનધન યોજનાથી એમને મોટી મદદ મળશે. આ ક્ષેત્રનાં કામદારોનાં હિતોનું રક્ષણ કરવાની વધારે જરૂર હતી અને નવા ભારત માટેનાં બજેટમાં આ કામગીરી કરવામાં આવી છે. પ્રધાનમંત્રીએ ઉમેર્યું હતું કે, આયુષ્માન ભારત યોજના અને સામાજિક સુરક્ષા યોજનાઓ આ લોકોનાં જીવનમાં સકારાત્મક પરિવર્તન લાવશે. પ્રધાનમંત્રીએ પોતાની વાતનાં સમાપનમાં જણાવ્યું હતું , વિકાસનાં લાભ સમાજનાં તમામ વર્ગોને મળે એવું બજેટમાં સુનિશ્ચિત કરવામાં આવ્યું છે. તેમણે કહ્યું હતું કે, “બજેટ ગરીબોને સક્ષમ બનાવશે, ખેડૂતોને પ્રોત્સાહન આપશે અને આર્થિક વૃદ્ધિને વેગ આપશે.”
કેબિનેટ દ્વારા  અપ્રચલિત અને બિન જરૂરી કાયદા રદ કરવા માટે મંજૂરી

પ્રધાન મંત્રી શ્રી નરેન્દ્ર મોદીના અધ્યક્ષ પદે મળેલી ભારત સરકારની કેબિનેટે 105 કાયદાઓને રદ કરતા રીપીલીંગ એન્ડ એમેન્ડીંગ બીલ 2017 રજૂ કરવા માટેની મંજૂરી આપી દીધી છે. પૂર્વભૂમિકા : પ્રધાનમંત્રી શ્રી નરેન્દ્ર મોદીના કાર્યાલય દ્વારા રચવામાં આવેલી 2 સભ્યોની કમિટી, ધ લો કમિશન ઓફ ઈન્ડિયા અને કાયદા વિભાગે કેન્દ્ર સરકારના 1824 જરી પૂરાણા અને અર્થહીન કાયદા રદ કરવા માટે અલગ તારવ્યા છે. ખૂબ જ કાળજીપૂર્વકની તપાસ તથા ભારત સરકારના વિવિધ મંત્રીઓ / વિભાગો સાથે પરામર્શ કર્યા પછી કેન્દ્ર સરકારના ( મે 2014થી ઓગસ્ટ 2016 સુધીના ગાળાના) 1175 કાયદા રદ કરીને ચાર કાયદા ઘડવામાં આવશે, આ કાયદાઓ નીચે મુજબ છે : 1) રીપીલીંગ એન્ડ એમેન્ડીંગ એકટ 2015( 2015ના 17) 35 કાયદા રદ કરીને ધ રીપીલીંગ એન્ડ એમેન્ડીગ (સેકન્ડ) એકટ 2015( 2015ના 19)90 કાયદા રદ કરીને 2) એપ્રોપ્રિએશન એકટસ (રદ કરવા) એકટ 2016 (2016ના 22) 756 કાયદા રદ કરીને 3) એપ્રોપ્રિએશન (રેલ્વેઝ) એકટસ સહિતના એપ્રોપ્રિએશનના કાયદાઓ 4) રીપીલીંગ એન્ડ એમેન્ડીંગ એકટસ 2016 (2016ના 23) 756 કાયદા રદ કરીને ઉપર દર્શાવેલા 1824 કાયદાઓમાંથી (રાષ્ટ્રપતિ શાસન હેઠળનાં રાજ્યો માટે સંસદે ઘડેલા કાયદા સહિત) 227 કાયદાઓ રાજ્ય સરકારો દ્વારા રદ કરવા માટે નક્કી કરાયા છે. જેને રદ કરવા માટે જરૂરી પગલાં લેવામાં આવશે. જે તે ખાતાં કે વિભાગોને સ્પર્શતા બાકીના 422 કેન્દ્ર સરકારના કાયદાઓની યાદી સંબંધીત તમામ મંત્રીઓ / વિભાગોમાં તેમનો પ્રતિભાવ મેળવવા માટે સરક્યુલેટ કરાઈ છે. આજ સુધીમાં કાયદા વિભાગ સહિત 73 મંત્રીઓ / વિભાગોએ તેમના પ્રતિભાવ આપ્યા છે. અ એ દ્વારા તે 105 કાયદા રદ કરવા સંમત થયા છે. અને 193 કાયદા રદ કરવા અંગે અસંમતિ દર્શાવી છે. મંત્રીઓ / વિભાગો તરફથી મળેલા અભિપ્રાય / સંમતિને આધારે આ વિભાગ દ્વારા 105 કાયદા રદ કરવા માટે પસંદ કરાવામાં આવ્યા છે.
પ્રધાનમંત્રીએ 100 કરોડ રસીકરણ પાર કરવા બદલ ડોકટરો અને નર્સોનો આભાર વ્યક્ત કર્યો

પ્રધાનમંત્રી શ્રી નરેન્દ્ર મોદીએ ડોકટરો, નર્સો અને એ તમામ લોકોનો આભાર વ્યક્ત કર્યો કે જેઓએ 100 કરોડ રસીકરણ પાર કરવા માટે કામ કર્યું. એક ટ્વિટમાં પ્રધાનમંત્રીએ કહ્યું; "ભારતે ઇતિહાસ રચ્યો છે. આપણે ભારતીય વિજ્ઞાન, ઉદ્યમ અને 130 કરોડ ભારતીયોની સામૂહિક ભાવનાનો વિજય જોઈ રહ્યા છીએ. 100 કરોડ રસીકરણ પાર કરવા બદલ ભારતને અભિનંદન. આપણા ડોકટરો, નર્સો અને આ સિદ્ધિ હાંસલ કરવા માટે કામ કરનારા તમામ લોકોનો આભાર. #
પ્રધાનમંત્રીએ WAU20 નૈરોબી 2021માં મેડલ જીતવા બદલ રમતવીરોને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ 20 નૈરોબી –2021 હેઠળ વર્લ્ડ એથ્લેટિક્સમાં મેડલ જીતવા બદલ રમતવીરોને અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "ઝડપ અને સફળતાની પસંદગી! @
પ્રધાનમંત્રીએ ત્રિપુરાના મુખ્યમંત્રી તરીકે શપથ લેવા બદલ ડૉ. માણિક સાહાને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ડો. માણિક સાહાને ત્રિપુરાને મુખ્યમંત્રી તરીકે શપથ લેવા બદલ અભિનંદન પાઠવ્યા છે. એક ટ્વીટમાં, પ્રધાનમંત્રીએ કહ્યું; "શ્રી @
પ્રધાનમંત્રીએ આંધ્રપ્રદેશમાં બસ દુર્ઘટનામાં લોકોના મોત અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આંધ્રપ્રદેશમાં પશ્ચિમી ગોદાવરીમાં એક બસ દુર્ઘટનામાં લોકોનાં મોત અંગે ઊંડા શોકની લાગણી વ્યક્ત કરી છે. પ્રધાનમંત્રી કાર્યાલયે ટ્વીટ કર્યુ છે: “પશ્ચિમ ગોદાવરી, આંધ્રપ્રદેશમાં એક બસ દુર્ઘટનાના કારણે લોકોના મોત થવાથી દુઃખી છું. દુઃખની આ પળે, શોકગ્રસ્ત પરિવારોની સાથે મારી સંવેદનાઓ છે.
પ્રધાનમંત્રી સિવિલ સર્વિસ ડે પર,  જાહેર વહીવટમાં શ્રેષ્ઠતા માટેના પ્રધાનમંત્રી પુરસ્કાર એનાયત કરશે

નાગરિક સેવા દિવસ નિમિત્તે, પ્રધાનમંત્રી શ્રી નરેન્દ્ર મોદી 21 એપ્રિલ 2022ના રોજ સવારે 11 વાગ્યે નવી દિલ્હીના વિજ્ઞાન ભવન ખાતે જાહેર વહીવટમાં શ્રેષ્ઠતા માટેના પ્રધાનમંત્રી પુરસ્કાર એનાયત કરશે. આ કાર્યક્રમ દરમિયાન તેઓ સિવિલ સર્વન્ટ્સને પણ સંબોધિત કરશે. સામાન્ય નાગરિકોના કલ્યાણ માટે જિલ્લાઓ/અમલીકરણ એકમો અને કેન્દ્રીય/રાજ્ય સંસ્થાઓ દ્વારા કરવામાં આવેલ અસાધારણ અને નવીન કાર્યને માન્યતા આપવાના હેતુથી જાહેર વહીવટમાં શ્રેષ્ઠતા માટેના પ્રધાનમંત્રીના પુરસ્કારોની સ્થાપના કરવામાં આવી છે. તેમને ઓળખાયેલ અગ્રતા કાર્યક્રમો અને નવીનતાના અસરકારક અમલીકરણ માટે પણ એનાયત કરવામાં આવે છે. નીચેના પાંચ ઓળખાયેલ અગ્રતા કાર્યક્રમોમાં કરવામાં આવેલ અનુકરણીય કાર્યને પુરસ્કારો આપવામાં આવશે જે સિવિલ સર્વિસ ડે 2022 પર રજૂ કરવામાં આવનાર છે: (i) "જન ભાગીદારી" અથવા પોષણ અભિયાનમાં લોકોની ભાગીદારીને પ્રોત્સાહન આપવું, (ii) રમતગમત અને સુખાકારીમાં શ્રેષ્ઠતાને પ્રોત્સાહન આપવું ખેલો ઈન્ડિયા સ્કીમ, (iii) પીએમ સ્વનિધિ યોજનામાં ડિજિટલ પેમેન્ટ્સ અને સુશાસન, (iv) વન ડિસ્ટ્રિક્ટ વન પ્રોડક્ટ સ્કીમ દ્વારા સર્વગ્રાહી વિકાસ, (v) માનવ હસ્તક્ષેપ વિના સીમલેસ, એન્ડ-ટુ-એન્ડ સેવાઓની ડિલિવરી. આ વર્ષે 5 ઓળખાયેલ પ્રાધાન્યતા કાર્યક્રમો અને જાહેર વહીવટ/સેવાઓના વિતરણ વગેરેના ક્ષેત્રમાં નવીનતાઓ માટે કુલ 16 પુરસ્કારો આપવામાં આવશે.
મંત્રીમંડળે ભારત અને દક્ષિણ આફ્રિકા વચ્ચે બાહ્ય અંતરિક્ષ સંશોધનના શાંતિપૂર્ણ ઉદ્દેશો માટે ઉપયોગ કરવા કરાયેલ સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં ભારત અને દક્ષિણ આફ્રિકા વચ્ચે અવકાશ સંશોધનનો શાંતિપૂર્ણ ઉદ્દેશથી ઉપયોગ કરવા માટે કરાયેલ સમજૂતી અંગે માહિતી આપવામાં આવી હતી. આ સમજૂતી કરાર પર તા. 26 જુલાઈ, 2018ના રોજ જ્હોનિસબર્ગમાં હસ્તાક્ષર કરવામાં આવ્યા હતા. વિવિધ પાસાઃ આ સમજૂતી કરાર હેઠળ સહયોગને આવરી લેતા વિવિધ ક્ષેત્રો નીચે મુજબ છેઃ પૃથ્વીનું રિમોટ સેન્સિંગ સેટેલાઈટ સંદેશાવ્યવહાર અને સેટેલાઈટ આધારિત નેવિગેશન અંતરિક્ષ વિજ્ઞાન અને ગ્રહોનું સંશોધન અંતરિક્ષયાન, પ્રક્ષેપણ પ્રણાલી, અંતરિક્ષ પ્રણાલી અને ભૂમિગત પ્રણાલીનો ઉપયોગ ભૂ-સ્થાનિક સાધનો અને તકનીક સહિત અંતરિક્ષ ટેકનોલોજીનો પ્રાયોગિક ધોરણે ઉપયોગ; અને બંને પક્ષકારો દ્વારા નક્કી કરાયેલા સહયોગના અન્ય ક્ષેત્રો સમજૂતી કરાર હેઠળ નીચેના સ્વરૂપે સહયોગ હાથ ધરવામાં આવશે: પરસ્પરના લાભ અને હિત માટે સંયુક્ત અંતરિક્ષ યોજનાઓનું આયોજન અને અમલીકરણ અંતરિક્ષ કામગીરીના સહયોગ માટે ગ્રાઉન્ડ સ્ટેશન્સની સ્થાપના, સંચાલન અને માવજત સેટેલાઇટ ડેટા, પ્રયોગોના પરિણામો અને વૈજ્ઞાનિક તથા ટેકનોલોજીને લગતી માહિતી પરસ્પરને વહેંચવી. સંયુક્ત સંશોધન અને વિકાસલક્ષી પ્રવૃત્તિઓ ટેકનિકલ અને વૈજ્ઞાનિક વ્યક્તિઓને સહયોગ ધરાવતા કાર્યક્રમોમાં નિમવા અને પરસ્પર વિનિમય કરવો. અંતરિક્ષ વિજ્ઞાન અને ટેકનોલોજીમાં ક્ષમતા નિર્માણ અને સામાજિક ઉદ્દેશોથી અંતરિક્ષ એપ્લિકેશન કાર્યક્રમોનો ઉપયોગ સંયુક્ત પરિસંવાદ, પરિષદ અને વૈજ્ઞાનિક બેઠકોનું આયોજન કરવું તથા બંને પક્ષકારો વચ્ચે પરસ્પરની સંમતિથી સહયોગના વધારાના સ્વરૂપો લેખિતમાં નક્કી કરવા લાભઃ આ સમજૂતીકરાર પર હસ્તાક્ષરથી અંતરિક્ષ વિજ્ઞાન, ટેકનોલોજી અને પૃથ્વીના રિમોટ સેન્સિંગ સહિત સેટેલાઈટ સંદેશાવ્યવહાર અને સેટેલાઈટ આધારિત નેવિગેશન, અંતરિક્ષ વિજ્ઞાન અને ગ્રહો સંબંધિત સંશોધન થશે. અંતરિક્ષયાન અને અંતરિક્ષ પ્રણાલીનો તેમજ ભૂમિગત પ્રણાલીનો ઉપયોગ કરી શકાશે તથા અંતરિક્ષ ટેકનોલોજીનો ઉપયોગ થઈ શકશે.
પ્રધાનમંત્રી શ્રી નરેન્દ્ર મોદીએ પૂર્વ રાષ્ટ્રપતિ શ્રી આર. વેંકટરમણ અને પૂર્વ પ્રધાનમંત્રી શ્રી આઈ. કે. ગુજરાલની જયંતિ પર તેમને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ પૂર્વ રાષ્ટ્રપતિ શ્રી આર. વેંકટરામન અને પૂર્વ પ્રધાનમંત્રી શ્રી આઈ. કે. ગુજરાલની જયંતિ પર તેમને શ્રદ્ધાંજલિ આપી છે. પોતાના સંદેશમાં પ્રધાનમંત્રીએ કહ્યું કે ‘શ્રી આર. વેંકટરામન અને શ્રી આઈ. કે. ગુજરાલનું ભારતના ઈતિહાસ નિર્માણમાં પ્રભાવશાળી યોગદાન રહ્યું છે.’
પ્રધાનમંત્રીએ સ્માર્ટ સિટી ચેલેન્જના વિજેતાઓને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ સ્માર્ટ સિટી ચેલેન્જના વિજેતાઓને અભિનંદન પાઠવ્યા છે. પ્રધાનમંત્રીએ ટ્વિટ કર્યું હતું કે સ્માર્ટ સિટી ચેલેન્જના વિજેતાઓને મારી શુભકામનાઓ. હું આ શહેરોને ખૂબ જ શુભકામના પાઠવું છું, કારણ કે તેમણે અમલીકરણ અને શહેરી ભારતમાં ફેરફારની સાથે પ્રગતિ પણ કરી છે. હું એ તમામ લોકોને ધન્યવાદ પાઠવું છું, જેમણે સ્માર્ટ સિટી ચેલેન્જના વિજેતાઓનો નિર્ણય કરવામાં વિભિન્ન મંચ પર થયેલા વ્યાપક વિચાર – વિમર્શમાં ભાગ લીધો હતો.
પ્રધાનમંત્રીએ નામાંકિત તેલુગુ કવિ, ગીતકાર અને લેખક શ્રી સી નારાયણ રેડ્ડીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ તેલુગુ કવિ, ગીતકાર અને લેખક શ્રી સી નારાયણ રેડ્ડીના નિધન પર શોક વ્યક્ત કર્યો હતો. પ્રધાનમંત્રીએ કહ્યું કે, “શ્રી સી નારાયણ રેડ્ડીના નિધનથી સાહિત્ય જગતને મોટી ખોટ પડી છે. તેમના કાર્યો પેઢીઓથી લોકોના હૃદયને સ્પર્શનારા હતા. આ દુઃખની પળે મારા વિચારો શ્રી સી નારાયણ રેડ્ડીના પરિવાર અને શુભેચ્છકો સાથે છે.”
યુએનજીએનાં 74મા સત્ર દરમિયાન ક્લાઇમેટ એક્શન સમિટ 2019માં પ્રધાનમંત્રીનું વક્તવ્ય

હું વૈશ્વિક આબોહવા શિખર સંમેલનનું આયોજન કરવા બદલ સંયુક્ત રાષ્ટ્રનાં મહાસચિવનો આભાર માનું છું. ગયા વર્ષે ચેમ્પિયન ઑફ ધ અર્થ એવોર્ડ મળ્યાં પછી સંયુક્ત રાષ્ટ્રમાં મારું પ્રથમ સંબોધન છે. વળી આ સુખદ સંયોગ પણ છે કે, ન્યૂયોર્કની મુલાકાતમાં મારી પ્રથમ સભા આબોહવાનાં વિષય સાથે સંબંધિત છે. મહાનુભાવો, જળવાયુ પરિવર્તનને લઈને દુનિયાનાં વિવિધ દેશોમાં અનેક પ્રકારનાં પ્રયાસો થઈ રહ્યાં છે. પણ આપણે એ વાત સ્વીકારવી જોઈએ કે, આ ગંભીર પડકારનો સામનો કરવા માટે આપણે અત્યારે જે કંઈ પણ પ્રયાસો કરી રહ્યાં છીએ, એ પર્યાપ્ત નથી. આજે એક વિસ્તૃત અભિગમ અપનાવવાની જરૂર છે, જેમાં શિક્ષણ, મૂલ્યો અને જીવનશૈલીથી લઈને વિકાસલક્ષી વિચારસરણી પણ સામેલ હોય. આજે આપણા વર્તનવ્યવહારમાં પરિવર્તન લાવવા માટે એક વિશ્વવ્યાપક જનઆંદોલનની જરૂર છે. અમારી પરંપરા અને વર્તમાન પ્રયાસો એમ બંનેનાં મહત્ત્વપૂર્ણ પાસાં છે – પ્રકૃતિ પ્રત્યે આદરભાવ, સંસાધનોનો વાજબી ઉપયોગ, આપણી જરૂરિયાતોમાં ઘટાડો અને આપણાં સાધનોની મર્યાદામાં રહીને જીવન જીવવું. અમારા માર્ગદર્શક સિદ્ધાંતોમાં લોભને સ્થાન આપવાની જરૂર નથી. અને એટલે અત્યારે ભારતે આ સમસ્યાની ગંભીરતા વિશે વાત કરવાની સાથે એનું સમાધાન કરવાનો વ્યવહારિક અભિગમ અપનાવ્યો છે અને આ માટે એક યોજના તૈયાર કરી છે. અમારું માનવું છે કે, ઉપદેશો આપવા કરતાં વાસ્તવિક સ્તરે થોડી કામગીરી કરવી. આ વધારે ઉપયોગી છે. ભારતમાં અમે બિનઅશ્મિભૂત ઇંધણનો હિસ્સો સતત વધારી રહ્યાં છીએ અને વર્ષ 2022 સુધીમાં અમે પુનઃપ્રાપ્ય ઊર્જાની ક્ષમતા વધારીને 175 ગીગાવોટ અને પછી 450 ગીગાવોટ સુધી પહોંચાડવાનો લક્ષ્યાંક નિર્ધારિત કર્યો છે. ભારતમાં અમે ઇ-પરિવહન દ્વારા અમારા પરિવહન ક્ષેત્રને પર્યાવરણને અનુકૂળ બનાવવાની યોજના પણ બનાવી છે. ભારત પેટ્રોલ અને ડિઝલમાં જૈવઇંધણનાં મિશ્રણનો હિસ્સો નોંધપાત્ર રીતે વધારવા પણ કામ કરે છે. અમે 150 મિલિયન કુટુંબોને સ્વચ્છ રાંધણ ગેસ પ્રદાન કરીએ છીએ. અમે જળ સંરક્ષણ, વરસાદનાં પાણીનો સંચય અને જળ સંસાધનો વિકસાવવા માટે જલ જીવન અભિયાન શરૂ કર્યું છે. ભારત આગામી થોડાં વર્ષમાં આ અભિયાન પર અંદાજે 50 અબજ ડોલરનો ખર્ચ કરશે. આંતરરાષ્ટ્રીય મંચ પર લગભગ 80 દેશો અમારા આંતરરાષ્ટ્રીય સૌર ગઠબંધન અભિયાનમાં સામેલ થયા છે. ભારત અને સ્વીડને સંયુક્ત રીતે અન્ય દેશો સાથે ઉદ્યોગ પરિવર્તન ટ્રેકની અંદર લીડરશિપ ગ્રૂપ શરૂ કર્યું છે. આ પહેલ સરકારો અને ખાનગી ક્ષેત્રને એક મંચ પ્રદાન કરશે, જે ટેકનોલોજી ઇનોવેશનનાં ક્ષેત્રમાં સાથસહકાર સ્થાપિત કરવા માટે તકો ઊભી કરશે. એનાથી ઉદ્યોગ માટે કાર્બનનું ઓછું ઉત્સર્જન કરવા માટેનો માર્ગ વિકસાવવામાં મદદરૂપ થશે. અમારા માળખાગત આપત્તિ વ્યવસ્થાપન તંત્રને મજબૂત બનાવવા ભારતે કુદરતી આપત્તિઓને અનુકૂળ ઇન્ફ્રાસ્ટ્રક્ચર માટેનું સંગઠન (
પ્રધાનમંત્રીએ અખિલ ભારતીય આચાર્ય સંમેલનને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં વિદ્યા ભારતી અખિલ ભારતીય શિક્ષા સંસ્થાન દ્વારા યોજાયેલા અખિલ ભારતીય આચાર્ય સંમેલનને સંબોધન કર્યું હતું. પ્રધાનમંત્રીએ હાજર રહેલા આચાર્યોને વિદ્યા ભારતીની મૂલ્ય આધારિત શિક્ષણ પ્રત્યે સમર્પણ ધરાવતી છબિને વધુ મજબૂત રીતે સ્થાપિત કરવાની દિશામાં કાર્ય કરવા આહ્વાન કર્યું હતું. તેમણે આચાર્યોને વિદ્યાર્થીઓના જીવનના દરેક પાસાંમાં ઉત્કૃષ્ટતા સામેલ કરવાનો અનુરોધ કર્યો હતો. ઉદાહરણ સ્વરૂપે તેમણે આચાર્યોને કહ્યું કે તેઓ એવા રમતવીરો તૈયાર કરવાની દિશામાં કાર્ય કરે, જે 2020 ઓલિમ્પક્સમાં સુવર્ણ ચંદ્રક વિજેતા બની શકે. પ્રધાનમંત્રીએ જણાવ્યું કે વિદ્યા ભારતી શાળાઓના વિદ્યાર્થીઓ સમાજમાં સ્વચ્છતા (સ્વચ્છ ભારત) અને ઉર્જા સુરક્ષા (વીજળી બચાવો) જેવાં ક્ષેત્રોમાં સકારાત્મક પરિવર્તન લાવવાની દિશામાં પણ કામ કરી શકે છે. આ વાતને વિસ્તારપૂર્વક જણાવતા તેમણે એલઈડી બલ્બ વીજળી બચાવવામાં મદદરૂપ બને છે, તેમણે વિદ્યા ભારતી શાળાઓમાં આવા બલ્બનો મહત્તમ ઉપયોગ કરવા જણાવ્યું. પ્રધાનમંત્રીએ શિક્ષણના તમામ પાસાંઓમાં ટેકનોલોજીને સામેલ કરવા અને તેના તમામ લાભો સંપૂર્ણ રીતે ઉઠાવવાની જરૂરિયાત પર ભાર મૂક્યો. ઉદાહરણ તરીકે તેમણે જણાવ્યું કે ટેકનોલોજીનો ઉપયોગ કરતી વિવિધ શાળાઓના પ્રેરણાદાયક કિસ્સાઓ વિદ્યા ભારતી સ્કૂલ નેટવર્કમાં સરળતાથી શેર કરી શકાય છે. પ્રધાનમંત્રીએ આચાર્યોને સકારાત્મકતા અને સકારાત્મક ઉર્જાના માર્ગદર્શક બનવાનો અનુરોધ કર્યો. આ પ્રસંગે માનવ સંસાધન વિકાસ મંત્રી શ્રીમતી સ્મૃતિ ઈરાની પણ ઉપસ્થિત હતાં.